《重阳日独居洨水君俞出游杜曲惠诗酬以来韵》
宋代·李复

众人有钱竞沽酒，嗟我独醒坐搔首。
荒径蓬蒿深映门，茅舍三间傍疏柳。
南山奔腾呼欲来，云散山容一笑开。
何似齐山江上客，菊花须插满头回。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。